Portogało Portogało República Portuguesa República Pertuès El Portogało el xe un stato de l'Europa meridional. El confina sol co ła Spagna a est. El xe el stato pi osidental de l'Europa, dopo de l'Islanda. Fasà su l'Oçeano Atlantego, co sérca 830 chiłòmetri de coste a sud e a òvest. El so teritorio, el òcupa na fasa de teritorio łónga quaxi 600 km e larga 150/200 km che dai riłievi de ła Meséta spagnoła el va el va do fin a ła costa atlàntica. El so teritorio, corisponde a l'antiga provinsia romana de Łusitania. Favorìo da ła so particołar poxision inte el córso dei sècołi el ceo regno del Portogało el xe riesést a vadagnar na notévołe esperiénsa marinara che ła ghe a permetest de tacar su grando dominio cołonial, co posediménti in tuti i continenti, desfà sol na scianta manco de trénta ani indrìo. El Portogało el xe divixo in 18 distreti e 2 rejon tònome . El xe menbro de l'Union Europea, de ła Nato, del Conséjo de Europa, de l' OCSE e de l'Unione Europea Occidentale. Łisbóna, ła cavedal ła xe tacada su ła riva destra del grando estuario del Tago . Ła xe na beła e vivaxe sità dal caràtere mediteràneo nonostante ła sìe situada su l'Atlàntico. Ła ga grandi viałi albarai e quartieri che i se rànpega su łe cołine sircostanti, onde se leva na vexetasion lusurejante quaxi tropical. Łe do rive del Tago, che l'é largo quaxi un chiłòmetro, łe xe cołegae da do pónti: el xigantésco pónte del XXV Abril, in fer; e el longhìsimo ponte Vasco de Gama. El porto de Łisbóna el xe el pi grando del paéxe e qua ghe xe anca qûalcheduna de łe prinsipałi industrie. Oporto, situada su l'Atlàntico, inte ła part setentrional del paéxe, ła xe na sità sióra de òpare de art medievałi e rinasimentałi. Ła xe traversà dal fiume Douro e ła xe el prinzipal porto de inbarco dei vin portoghéxi, largaménte esportai in tut el móndo. El só séntro stòrico, l'antigo quartier de ła Ribeira el xe stà ciamà da l'UNESCO patrimonio de l'Umanità. Coinvra, ła xe situada inte ła rejon de Beira , ła xe bagnada del fiume Mondégo. Tersa sità del paéxe, ła xe famóxa pa' ła só università, fondada inte el 1290, intra łe prime in Eoropa. A uncuò ła xe el pi grando çéntro universitario del Portogało e ła òspita , oltra che i studénti del liogo, anca 20 000 toxati e tóxe del resto del paéxe. Braga, antica , ła xe na importante sità de ła rejon del Minho. Ła xe na sità istorega e moderna, sede de na arsidiocexi. Funchal, ła xe ła capital de ła rejon autonoma de Madeira. El Portogało el ga na popołasion de 10 421 000 abitanti. Ła densità mèdia ła xe de 110 ab./km². Łe xone pi popołae łe xe qûełe costiere setentrionałi e sentrałi. El 7% sérca de ła popołasion conplesiva del paéxe, el xe formà da imigrai africani che i xe a trasferìo in Portogało da łe ex-cołonie a partir dai anni setanta. Quaxi tuti i abitanti i xe de rełijon catòłica. Ła łéngua uficiale ła xe el portoghéxe, che l'apartegne al grupo de łe łéngue neołatine. Ła mentałità e łe tradision del pòpol portoghéxe łe xe łigae a łe inumerévołi visénde stòreghe che łe ło ga vist a contato co tante culture difarénti e foreste. Caraterìstghe in qualche rejon costiera, łe xe łe caxe in legne dei pescadori piturae a strise cołorae o łe caxe inbiancae co ła calsina co tóchi de cołori vivi o decorasion co piastrełe de majiòłica. N'altro tipo de costruzion che oncora tira vanti xe i molini: ghe ne xe restà de pi in Portogalo che in ogni altra parte d'Europa.